ai4bharat/Pralekha huggingface dataset:
কেন্দ্রীয়মন্ত্রিসভা
ভারতীয় রেলকে শক্তিক্ষেত্রে স্বনির্ভর করে তুলতে ভারত ও গ্রেট ব্রিটেনের মধ্যে স্বাক্ষরিত সমঝোতাপত্রে মন্ত্রিসভার অনুমোদন
নয়াদিল্লি, ০৮ জানুয়ারী, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ভারতীয় রেলকে শক্তিক্ষেত্রে স্বনির্ভর করে তুলতে ভারত ও গ্রেট ব্রিটেনের মধ্যে স্বাক্ষরিত সমঝোতাপত্রে অনুমোদন মিলেছে। রেল মন্ত্রক এবং গ্রেট ব্রিটেনের আন্তর্জাতিক উন্নয়ন বিষয়ক দপ্তরের সঙ্গে গত ২রা ডিসেম্বর এই সমঝোতাপত্র বা মউ স্বাক্ষরিত হয়। এই মউ স্বাক্ষরের ফলে শক্তি সাশ্রয় এবং ভারতীয় রেলকে শক্তিক্ষেত্রে স্বনির্ভর করে তোলার লক্ষ্যে প্রয়োজনীয় উদ্যোগ গ্রহণে উভয় পক্ষই সম্মত হয়েছে।
উভয় দেশই শক্তি সাশ্রয়ের ক্ষেত্রে প্রয়োজনীয় পদক্ষেপ করবে এবং ভারতীয় রেলকে শক্তিক্ষেত্রে স্বনির্ভর করে তুলতে যথাযথ উদ্যোগ নেবে। এছাড়াও ভারতীয় রেলের শক্তি সাশ্রয় এবং শক্তি ক্ষেত্রে স্বনির্ভর করে তোলার পরিকল্পনায় সৌর ও বায়ু বিদ্যুতের ব্যবহার, বিদ্যুৎ সাশ্রয়কারী পদ্ধতি গ্রহণ, জ্বালানী সাশ্রয় পদ্ধতি গ্রহণ, বিদ্যুৎ চার্জিং পরিকাঠামো গড়ে তোলা, ব্যাটারি চালিত ইঞ্জিনের ব্যবহারের মতো উদ্যোগের কথা সমঝোতাপত্রে উল্লেখ রয়েছে। একইসঙ্গে প্রশিক্ষণ কর্মসূচি, বিভিন্ন শিল্পসংস্হায় পরিদর্শনের মাধ্যমে দক্ষতা বৃদ্ধি বিষয়েও সমঝোতাপত্রে গুরুত্ব দেওয়া হয়েছে। স্বাক্ষরিত সমঝোতাপত্র অনুযায়ী উভয় পক্ষই প্রয়োজনীয় উদ্যোগ গ্রহণে পারস্পরিক সহায়তা করবে। উভয় পক্ষই প্রয়োজন অনুসারে সমঝোতাপত্রে সংশোধন, পরিমার্জন করতে পারবে। এ ধরণের সংশোধনগুলিকে উভয় পক্ষের সম্মতি সাপেক্ষে কার্যকর করা হবে। সমঝোতাপত্রের মেয়াদ উত্তীর্ণ হয়ে গেলেও চালু প্রকল্প বা কর্মসূচিগুলির রূপায়ণ অব্যাহত থাকবে। এমনকি এ ধরণের প্রকল্প বা কর্মসূচিগুলির রূপায়ণে পারস্পরিক সহযোগিতাও বজায় থাকবে। উভয় পক্ষের মধ্যে কোন বিষয়ে মত-পার্থক্য বা বিবাদ থাকলে পারস্পরিক আলাপ-আলোচনা ও বোঝাপড়ার মাধ্যমে তার নিষ্পত্তি করা যাবে বলে সমঝোতাপত্রে উল্লেখ রয়েছে।
CG/BD/NS
(Visitor Counter : 59
প্রধানমন্ত্রীরদপ্তর
আইসল্যান্ডের প্রধানমন্ত্রীর সঙ্গে প্রধানমন্ত্রী শ্রী নরেন্দ্র মোদীর বৈঠক
নতুন দিল্লি, ৪ মে, ২০২২
প্রধানমন্ত্রী শ্রী নরেন্দ্র মোদী দ্বিতীয় ভারত-নর্ডিক সম্মেলনের পাশাপাশি কোপেনহেগেনে আইসল্যান্ডের প্রধানমন্ত্রী মিস ক্যাটরিন জ্যাকবসডত্তিরে'র সঙ্গে দ্বিপাক্ষিক বৈঠক করেছেন ।
২০১৮ সালের এপ্রিল মাসে স্টকহোমে প্রথম ভারত-নর্ডিক সম্মেলনের সময় উভয়ের মধ্যে আলোচনার কথা তাঁরা স্মরণ করেন । উভয় দেশের প্রধানমন্ত্রী উল্লেখ করেছেন যে, এবছর ভারত-আইসল্যান্ড কূটনৈতিক সম্পর্ক প্রতিষ্ঠার ৫০-তম বার্ষিকী উদযাপন করছে ।
উভয় দেশের নেতা জিও থার্মাল শক্তি, সমুদ্র ভিত্তিক অর্থনীতি, উত্তর মেরু সংক্রান্ত, পুনর্নবীকরণযোগ্য শক্তি, মৎস্য চাষ, খাদ্য প্রক্রিয়াকরণ, ডিজিটাল বিশ্ববিদ্যালয় সহ শিক্ষা ও সংস্কৃতি ইত্যাদি বিষয়ে আলোচনা করেন । জিও থার্মাল শক্তি ক্ষেত্রে আইসল্যান্ডের বিশেষ দক্ষতা রয়েছে । উভয় পক্ষই এই ক্ষেত্রে দুই দেশের বিশ্ববিদ্যালয়ের মধ্যে সহযোগিতা বৃদ্ধির ওপর গুরুত্ব আরোপ করে ।
প্রধানমন্ত্রী শ্রী মোদী লিঙ্গ সমতা বিষয়ে প্রচারে আইসল্যান্ডের প্রধানমন্ত্রীর ব্যক্তিগত প্রচেষ্টার প্রশংসা করেন এবং এবিষয়ে ভারতের অগ্রগতি সম্পর্কে তাঁকে জানান।
এই বৈঠকে ভারত-ইএফটিএ বাণিজ্য আলোচনা ত্বরান্বিত করার বিষয়ও পর্যালোচনা করা হয়েছে ।
আঞ্চলিক ও বিশ্বের উন্নয়ন নিয়েও এই বৈঠকে আলোচনা হয় ।
CG/SS/RAB
(
প্রধানমন্ত্রীরদপ্তর
২০০ কোটি টিকাকরণের মাত্রা অতিক্রম করায় প্রধানমন্ত্রীকে বিল গেটস-এর অভিনন্দন
বিজ্ঞানী, চিকিৎসক এবং সেবাকর্মীদের সমবেত প্রচেষ্টার প্রশংসা করলেন প্রধানমন্ত্রী
নয়াদিল্লি, ২০ জুলাই, ২০২২
ভারতের টিকাকরণ অভিযানকে শক্তি যোগানোর জন্য দেশের বিজ্ঞানী, চিকিৎসক এবং সেবাকর্মীদের সমবেত প্রচেষ্টার ভূয়সী প্রশংসা করেছেন প্রধানমন্ত্রী শ্রী নরেন্দ্র মোদী। এজন্য বিল গেটস তাঁকে অভিনন্দনও জানিয়েছেন।
শ্রী মোদী এক ট্যুইট বার্তায় বলেছেন :
“গতি ও আয়তনের দিক থেকে ভারতের টিকাকরণ অভিযান এক বিশাল কর্মসূচি। দেশের বিজ্ঞানী, চিকিৎসক এবং সেবাকর্মী সহ অনেকের সমবেত প্রচেষ্টা এই কর্মসূচিকে শক্তি যুগিয়েছে। একইসঙ্গে ভারতীয় জনসাধারণ বিজ্ঞানের ওপর বিশেষ আস্থা রেখে ঠিক সময়ে টিকার ডোজগুলিও গ্রহণ করেছেন।”
PG/SKD/DM/
(
তথ্যওসম্প্রচারমন্ত্রক
৫১-তম আন্তর্জাতিক চলচ্চিত্র উৎসবের সমাপ্তি অনুষ্ঠানে আজ স্বর্ণ ময়ূর পুরস্কার ঘোষণা করা হবে
নতুন দিল্লি, ২৪ জানুয়ারি, ২০২১
গোয়ার পানাজিতে ভারতের ৫১-তম আন্তর্জাতিক চলচ্চিত্র উৎসবের সমাপ্তি দিনে আজ স্বর্ণ ময়ূর ঘোষণা করা হবে।
সারাবিশ্ব থেকে আসা সেরা ছবিগুলি স্বর্ণ ময়ূর এবং অন্যান্য পুরস্কার নেওয়ার প্রতিযোগিতায় রয়েছে। এর মধ্যে বাছাই করা ১৫ টি চলচ্চিত্র রয়েছে যা চলচ্চিত্র প্রেমীদের বিনোদন ও অনুপ্রেরণার সঞ্চার করেছে।
এই চলচ্চিত্রগুলির মধ্যে রয়েছে-
১) পর্তুগালের টিয়াগো গুডেসের- দা ডোমেইন।
২) ডেনমার্কের অ্যান্ডারস রেফেনের- ইনটু দ্য ডার্কনেস।
৩) বুলগেরিয়া, ফ্রান্সের কামেন কালেভের -ফেব্রুয়ারি।
৪) ফ্রান্সের নিকোলাস মৌরির- মাই বেস্ট পার্ট।
৫) পোল্যান্ড, আয়ারল্যান্ডের পাইওটার ডোমেলেউস্কির- আই নেভার ক্রাই।
৬) চিলির লিওনার্ডো মেডেলের- লা ভেরণিকা।
৭) দক্ষিণ কোরিয়ার সিন স্যুয়োনের- লাইট ফর দা ইউথ।
৮) স্পেনের লোয়েস প্যাটিনোর- রেড মুন টাইড।
৯) ইরানের আলি গাভিটানের- ড্রিম এবাউট সোহরাব।
১০) আফগানিস্তান, ইরানের রামিম রাসৌলির- দা ডগস ডিড নট স্লিপ লাস্ট নাইট।
১১) তাইওয়ানের কো চেন্নিয়েনের- দা সাইলেন্ট ফরেস্ট।
১২) ইউক্রেন, সুইজারল্যান্ডের দারিয়া ওনিশচেঙ্কোর- দা ফরগোটেন।
১৩) ভারতের কৃপাল কালিতার- ব্রিজ।
১৪) ভারতের সিদ্ধার্থ ত্রিপাঠীর- এ ডগ এন্ড হিজ ম্যান।
১৫) ভারতের গণেশ বিনায়কানের- থায়েন।
প্রধানমন্ত্রীরদপ্তর
ফরাসী রাষ্ট্রপতি ইমান্যুয়াল ম্যাক্রোঁ’র সঙ্গে প্রধানমন্ত্রীর দূরভাষিক কথপোকথন
নয়াদিল্লি, ১০ জানুয়ারি, ২০২০
ইংরাজি নববর্ষ উপলক্ষে প্রধানমন্ত্রী শ্রী নরেন্দ্র মোদী ফ্রান্সের রাষ্ট্রপতি ইমান্যুয়াল ম্যাক্রোঁর সঙ্গে আজ টেলিফোনে কথা বলেন।
ভারতের জনগণ এবং তাঁর পক্ষ থেকে প্রধানমন্ত্রী রাষ্ট্রপতি ম্যাক্রোঁকে নতুন বছরের শুভেচ্ছা ও অভিনন্দন জানান।
প্রধানমন্ত্রী বিয়াররিৎস এবং শাতিল্যে সহ বিভিন্ন জায়গায় প্রেসিডেন্ট ম্যাক্রোঁ’র সঙ্গে তাঁর বৈঠকের কথা উল্লেখ করেন। ভারত ও ফ্রান্সের মধ্যে কৌশলগত অংশীদারিত্ব আরও দৃঢ় করার লক্ষ্যে প্রধানমন্ত্রী তাঁর অঙ্গীকার পুনর্ব্যক্ত করেন। উভয় দেশের মধ্যে বহুমুখী সম্পর্কের অগ্রগতির বিষয়ে তিনি সন্তোষ প্রকাশ করেন।
দুই নেতা আঞ্চলিক এবং আন্তর্জাতিক ক্ষেত্রে বিভিন্ন বিষয়ে উভয় রাষ্ট্রের মধ্যে পারস্পরিক স্বার্থ সংশ্লিষ্ট নানা বিষয়ে মতবিনিময় করেন।
প্রতিরক্ষা অসামরিক পারমাণবিক শক্তি এবং সামুদ্রিক নিরাপত্তা সহ বিভিন্ন ক্ষেত্রে কৌশলগত অংশীদারিত্ব বৃদ্ধির লক্ষ্যে উভয় নেতা যোগাযোগ রাখার বিষয়ে সহমত পোষণ করেন।
CG/CB/SB
(Visitor Counter : 41
যোগাযোগওতথ্যপ্রযুক্তিমন্ত্রক
ডাক বিভাগ ভবিষ্যতে ১৭ কোটি থেকে বাড়িয়ে ২৫ কোটি পোস্টাল সেভিংস অ্যাকাউন্ট খোলার প্রয়াস চালাচ্ছে – শ্রী রবিশঙ্কর প্রসাদ
নয়াদিল্লি, ১৫ অক্টোবর, ২০১৯
ভারতীয় ডাক বিভাগ আগামীদিনে ২৫ কোটি পোস্টাল সেভিংস অ্যাকাউন্ট খোলার উদ্যোগ নিচ্ছে বলে জানালেন কেন্দ্রীয় যোগাযোগ মন্ত্রী শ্রী রবিশঙ্কর প্রসাদ। দিল্লিতে জাতীয় ডাক সপ্তাহ উপলক্ষে আয়োজিত এক অনুষ্ঠানে তিনি বলেন, বর্তমানে ১৭ কোটি পোস্টাল সেভিংস অ্যাকাউন্ট রয়েছে। ভবিষ্যতে সমস্ত অ্যাকাউন্টই ভারতীয় পোস্ট পেমেন্ট ব্যাঙ্ক পরিষেবার আওতায় নিয়ে আসা হবে। আরও বেশি করে পোস্টাল ইনস্যুরেন্স অ্যাকাউন্ট খোলার জন্য ডাক বিভাগকে এগিয়ে আসার আহ্বান জানান তিনি। শ্রী প্রসাদ বলেন, ১৩০ কোটি ভারতবাসীর মধ্যে মাত্র ৩ কোটিরও বেশি মানুষের ইনস্যুরেন্স অ্যাকাউন্ট রয়েছে যা মোটেই কাম্য নয়। এক্ষেত্রে কোন সমস্যা থাকলে বিশ্বের বিভিন্ন কোম্পানির সঙ্গে যৌথভাবে প্রয়াস নিয়ে ডাক বিভাগকে তা সমাধান করতে হবে। সম্প্রতি তামিলনাড়ুর মামাল্লাপুরমে প্রধানমন্ত্রী এবং চিনের রাষ্ট্রপতি শি জিনপিং-এর মধ্যে সফল ঘরোয়া বৈঠক হয়েছে। এই সাফল্যের স্মৃতিস্বরূপ মামাল্লাপুরমের ওপর একটি বিশেষ ডাকটিকিট প্রকাশের আহ্বান জানান তিনি। একইসঙ্গে, মহাত্মা গান্ধীর সার্ধশত জন্মবার্ষিকী উপলক্ষে ‘বাপু’র প্রতি শ্রদ্ধাস্বরূপ একটি বিশেষ চিঠি লেখা প্রতিযোগিতা আয়োজন করার জন্য ডাক বিভাগকে নির্দেশ দেন শ্রী প্রসাদ। এর পাশাপাশি, স্বাধীনতা সংগ্রামীদের স্মৃতিতে বিশেষ করে, আন্দামান ও নিকোবরে সেলুলার জেলে বন্দী স্বাধীনতা সংগ্রামীদের স্মরণে ডাকটিকিট প্রকাশের জন্যও ডাক বিভাগকে আহ্বান জানান তিনি। এদিন কেন্দ্রীয় মন্ত্রী ডাক গ্রাহকদের জন্য মোবাইল ব্যাঙ্কিং অ্যাপ পরিষেবা এবং দপ্তরের কাজকর্ম সংক্রান্ত ড্যাশবোর্ডের সূচনা করেন। ‘ঢাইঅক্ষর পত্র লেখনী’ প্রতিযোগিতার বিজয়ীদের পুরস্কার বিতরণ করেন এবং ‘মেঘদূত’ পুরস্কারপ্রাপকদের সংবর্ধনা জানান মন্ত্রী।
অনুষ্ঠানের ভাষণে ডাক সচিব শ্রী এ এন নন্দ বলেন, ১ লক্ষ ৫৫ হাজার পোস্ট অফিসের মাধ্যমে বছরভর ডাক বিভাগ তার পরিষেবা দিয়ে চলেছে। সেভিংস ব্যাঙ্ক প্রকল্পে এ পর্যন্ত শিশুকন্যাদের জন্য ১ লক্ষ ৪৭ হাজার ‘সুকন্যা সমৃদ্ধি যোজনা’র আওতায় অ্যাকাউন্ট খোলা হয়েছে। ১৩,৩৫২টি আধার সেন্টার এবং ৪২০টি পোস্ট অফিস পাসপোর্ট সেবা কেন্দ্র খোলা হয়েছে বলেও তিনি জানান।
উল্লেখ্য, ১৩-১৫ই অক্টোবর ভারতীয় ডাক বিভাগ জাতীয় ডাক সপ্তাহ উদযাপন করে থাকে। ৯ই অক্টোবর ছিল বিশ্ব ডাক দিবস। এ বছর ইউনিভার্সাল অফ পোস্টাল ইউনিয়ন বিশ্ব ডাক দিবসের ৫০তম বর্ষ উদযাপন করেছে। এরই অঙ্গ হিসেবে ভারতীয় ডাক বিভাগ সপ্তাহব্যাপী আধার নথিভুক্তিকরণ, নতুন সেভিংস অ্যাকাউন্ট খোলার শিবির সহ একাধিক কর্মসূচি গ্রহণ করে।
CG/SS/DM
(Visitor Counter : 71
প্রতিরক্ষামন্ত্রক
প্রতিরক্ষা শিল্প ক্ষেত্রে বেসরকারি অংশীদারিত্ব
নতুন দিল্লি, ২১ মার্চ, ২০২২
প্রতিরক্ষা সংক্রান্ত শিল্পখাত যা দীর্ঘদিন পর্যন্ত রাষ্ট্রয়ত্ত সংস্থার জন্য সংরক্ষিত ছিল, ২০০১ সালের মে মাসে বেসরকারি ক্ষেত্রের অংশগ্রহণের জন্য একশ শতাংশ উন্মুক্ত করা হয়েছে। এযাবত কেন্দ্রীয় সরকার ৩৫১ টি বেসরকারি সংস্থার জন্য মোট ৫৬৮ টি প্রতিরক্ষা শিল্প লাইসেন্স জারি করেছে। এরমধ্যে, ১১৩ টি সংস্থা ১৭০ টি ডিফেন্স ইন্ডাস্ট্রিয়াল লাইসেন্স নিয়ে উৎপাদন শুরু করেছে।
লাইসেন্সে উল্লেখিত শর্ত হিসাবে সরকার মনোনীত গুণগত মান নিশ্চিত সংস্থার মাধ্যমে সাজ সরঞ্জাম গুলির গুনমান পরীক্ষা করা হয়।
আজ রাজ্যসভায় শ্রী তিরুচি শিবার এক লিখিত প্রশ্নের জবাবে কেন্দ্রীয় প্রতিরক্ষা প্রতিমন্ত্রী শ্রী অজয় ভাট এই তথ্য জানিয়েছেন।
CG/ SB
(Visitor Counter : 91
তথ্যওসম্প্রচারমন্ত্রক
অলিম্পিক্সে প্রসার ভারতীর ব্যয় সাশ্রয়ী এবং বিস্তারিত সম্প্রচার লক্ষ লক্ষ ডিজিটাল শ্রোতা দর্শকের কাছে পৌঁছে দেওয়া সম্ভব হয়েছে
নয়াদিল্লী, ১৩ আগস্ট, ২০২১
টোকিও অলিম্পিক্স ২০২০তে ভারতীয় দল বিভিন্ন ক্ষেত্রে সাফল্য দেখিয়েছে। দলের সদস্যদের কিছু পারফরমেন্স এর আগে কোন অলিম্পিক্সে দেখা যায়নি। এই অভূতপূর্ব সাফল্য নতুন ভারতের কাছে নতুন আশা সঞ্চার করেছে। সরকারি মাধ্যম হিসেবে প্রসার ভারতী তার সমন্বিত ভূমিকা পালন করেছে, যার ফলে ভারতের প্রতিটি প্রান্তে প্রত্যেক নাগরিক অলিম্পিক্সের বিভিন্ন খেলার স্বাদ পেয়েছেন।
আমাদের চ্যাম্পিয়ানরা বিভিন্ন ক্ষেত্রে সাফল্যের নজির দেখিয়েছেন। প্রসার ভারতী বেতার, টেলিভিশন এবং স্মার্ট ফোনের মাধ্যমে ক্রীড়াবিদদের সাফল্য সরাসরি সাধারণ মানুষের কাছে পৌঁছে দেওয়া সম্ভব হয়েছে।
আকাশবাণী ক্রীড়া বিভাগ এবং ডিডি স্পোর্টস-এর সম্প্রচার সব বয়সী, সব শ্রেণীর, সব জায়গার মানুষের কাছে অত্যন্ত জনপ্রিয় হয়ে উঠেছিল। প্রসার ভারতীর ইউটিউব চ্যানেল এবং নিউজ অন এআইআর অ্যাপ ব্যবহার করে লক্ষ লক্ষ শ্রোতা দর্শক অলিম্পিক্সের খেলা দেখেছেন।
ডিডি ন্যাশনালে ৬৬ লক্ষ দর্শক ২ লক্ষ ৬০ হাজার ঘণ্টা অলিম্পিক্সের অনুষ্ঠান দেখেছেন। প্রসার ভারতী স্পোর্টস-এ ৫৮ লক্ষ শ্রোতা দর্শক ১ লক্ষ ৪০ হাজার ঘণ্টা অলিম্পিক্সে অনুষ্ঠিত বিভিন্ন খেলা উপভোগ করেছেন।
দায়িত্বশীল সরকারি সম্প্রচারক হিসেবে প্রসার ভারতী দেশের প্রত্যন্ত অঞ্চলে সকলে যাতে অলিম্পিক্সের তথ্য পান তা নিশ্চিত করেছে। একইসঙ্গে আমাদের ভিন্নভাবে সক্ষম নাগরিকদের কথা বিবেচনা করে বেশকিছু উদ্যোগ নেওয়া হয়। ১৪ জন সাইন ল্যাঙ্গুয়েজ শিল্পীকে ব্যবহার করে প্রসার ভারতী ২৪০ ঘণ্টা অলিম্পিক্সের বিভিন্ন অনুষ্ঠানের ধারা বিবরণী সম্প্রচার করেছে। এই প্রতিযোগিতার বিভিন্ন না জানা তথ্য আকাশবাণীর ১৬ জন ধারাভাষ্যকার শ্রোতাদের কাছে পৌঁছে দিয়েছেন।
টোকিও অলিম্পিক্স ২০২০তে ডিজিটাল মাধ্যমে সামগ্রিকভাবে বহুমুখী উপায়ে শ্রোতা দর্শকদের কাছে পৌঁছানোর উদ্যোগ নেওয়া হয়। বিভিন্ন অনুষ্ঠানের সরাসরি সম্প্রচারের পাশাপাশি উদ্বোধনী ও সমাপ্তি অনুষ্ঠান সম্প্রচার করা হয়। এছাড়াও ভারতীয় ক্রীড়া ব্যক্তিত্বদের ওপর নানা অনুষ্ঠানের পাশাপাশি অলিম্পিক্সে যেসব ভারতীয় খেলোয়াড়রা অংশ নিয়েছিলেন তাঁদের নিয়ে বিশেষ অনুষ্ঠানের আয়োজন করা হয়।
CG/CB/NS
(Visitor Counter : 162
প্রধানমন্ত্রীরদপ্তর
নাগাল্যান্ডবাসীকে তাঁদের রাজ্য দিবস উপলক্ষে প্রধানমন্ত্রীর শুভেচ্ছা
নয়াদিল্লি, ০১ ডিসেম্বর, ২০২২
প্রধানমন্ত্রী শ্রী নরেন্দ্র মোদী নাগাল্যান্ডবাসীকে তাঁদের রাজ্য দিবস উপলক্ষে আন্তরিক শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “নাগাল্যান্ডবাসীকে তাঁদের রাজ্য দিবস উপলক্ষে আন্তরিক শুভেচ্ছা। নাগাল্যান্ডের সংস্কৃতি নিয়ে ভারত গর্ববোধ করে। কারণ, এর সঙ্গে জড়িয়ে রয়েছে সাহস, কঠোর পরিশ্রম এবং প্রকৃতির সঙ্গে সমন্বয়ের যোগ। প্রার্থনা করি, আগামী দিনগুলিতে নাগাল্যান্ডের উত্তরোত্তর সমৃদ্ধি ঘটুক”।
PG/AB/SB
(
প্রধানমন্ত্রীরদপ্তর
হেরাত মোবারক এবং মহা শিবরাত্রি উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ২১ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী হেরাত মোবারক এবং মহা শিবরাত্রি উপলক্ষে দেশবাসীকে শুভেচ্ছা জানিয়েছেন। সর্বত্র শান্তি ও সমৃদ্ধি কামনার পাশাপাশি, তিনি প্রত্যেকের জীবনে সুখ ও সুস্বাস্থ্যের প্রার্থনা করেন।
হেরাত মোবারক! শান্তি ও সমৃদ্ধি সর্বত্র ছড়িয়ে পড়ুক। সকলের জীবনে সুখ ও সুস্বাস্থ্য প্রার্থনা করছি।
শিবরাত্রি উপলক্ষে এক ট্যুইট বার্তায় প্রধানমন্ত্রী বলেন, “আপনাদের সবাইকে মহা শিবরাত্রির আন্তরিক শুভ কামনা জানাই। বাবা ভোলেনাথের আশীর্বাদ সমস্ত দেশবাসীর জীবনে সুখ, শান্তি, সমৃদ্ধি এবং সৌভাগ্য নিয়ে আসুক”। ওম নমঃ শিবায়!
CG/CB/SB
(Visitor Counter : 63
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
আরোগ্যের হার দ্রুত বৃদ্ধি পেয়ে ৬০%-র কাছাকাছি পৌছাচ্ছে
চিকিৎসাধীন সংক্রমিতদের থেকে ১,৩২,৯১২ জন বেশি মানুষ সুস্থ হয়ে উঠেছেন
নতুনদিল্লী, ২ জুলাই, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি সমন্বিতভাবে নানা উদ্যোগ গ্রহণ করায় তার সুফল পাওয়া যাচ্ছে।
চিকিৎসাধীন সংক্রমিতদের থেকে ১,৩২,৯১২ জন বেশী সুস্থ হয়ে উঠেছেন। সময়োপযোগী যথাযথ ব্যবস্থা গ্রহণের ফলে প্রতিদিন ১০হাজারের বেশী সংক্রমিত সুস্থ হচ্ছেন। গত ২৪ ঘন্টায় ১১,৮৮১জন সুস্থ হয়েছেন। কোভিড সংক্রমিতদের সুস্থ হয়ে ওঠার হার ৫৯.৫২ শতাংশ। দেশে মোট ৩,৫৯.৮৫৯ জন সুস্থ হয়েছেন। বর্তমানে ২,২৬,৯৪৭জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন।
সংখ্যার হিসেবে যে ১৫টি রাজ্যে বা কেন্দ্রশাসিত অঞ্চলে সবথেকে বেশী সংক্রমিত সুস্থ হয়ে উঠেছেন, সেগুলি হল -
|
|
ক্রমিক সংখ্যা
|
|
রাজ্য/কেন্দ্রশাসিত অঞ্চল
|
|
সুস্থ হওয়ার সংখ্যা
|
|
১
|
|
মহারাষ্ট্র
|
|
৯৩,১৫৯
|
|
২
|
|
দিল্লি
|
|
৫৯,৯৯২
|
|
৩
|
|
তামিলনাডু
|
|
৫২,৯২৬
|
|
৪
|
|
গুজরাট
|
|
২৪,০৩০
|
|
৫
|
|
উত্তর প্রদেশ
|
|
১৬,৬২৯
|
|
৬
|
|
রাজস্থান
|
|
১৪,৫৭৪
|
|
৭
|
|
পশ্চিমবংগ
|
|
১২,৫২৮
|
|
৮
|
|
মধ্যপ্রদেশ
|
|
১০,৬৫৫
|
|
৯
|
|
হরিয়ানা
|
|
১০,৪৯৯
|
|
১০
|
|
তেলেঙ্গানা
|
|
৮০৮২
|
|
১১
|
|
কর্ণাটক
|
|
৮০৬৩
|
|
১২
|
|
বিহার
|
|
৭৯৪৬
|
|
১৩
|
|
অন্ধ্রপ্রদেশ
|
|
৬৯৮৮
|
|
১৪
|
|
অসম
|
|
৫৮৫১
|
|
১৫
|
|
ওডিশা
|
|
৫৩৫৩
যে ১৫টি রাজ্যে বা কেন্দ্রশাসিত অঞ্চলে সুস্থ হয়ে ওঠার হার বেশী, সেগুলি হলঃ-
|
|
ক্রমিক সংখ্যা
|
|
রাজ্য/কেন্দ্রশাসিত অঞ্চল
|
|
সুস্থ হওয়ার সংখ্যা
|
|
১
|
|
চন্ডীগড়
|
|
৮২.৩%
|
|
২
|
|
মেঘালয়
|
|
৮০.৮%
|
|
৩
|
|
রাজস্থান
|
|
৭৯.৬%
|
|
৪
|
|
উত্তরাখন্ড
|
|
৭৮.৬%
|
|
৫
|
|
ছত্তিশগড়
|
|
৭৮.৩%
|
|
৬
|
|
ত্রিপুরা
|
|
৭৮.৩%
|
|
৭
|
|
বিহার
|
|
৭৭.৫%
|
|
৮
|
|
মিজোরাম
|
|
৭৬.৯%
|
|
৯
|
|
মধ্যপ্রদেশ
|
|
৭৬.৯%
|
|
১০
|
|
ঝাড়খন্ড
|
|
৭৬.৬%
|
|
১১
|
|
ওডিশা
|
|
৭৩.২%
|
|
১২
|
|
গুজরাট
|
|
৭২.৩%
|
|
১৩
|
|
হরিয়ানা
|
|
৭০.৩%
|
|
১৪
|
|
লাদাখ
|
|
৭০.১%
|
|
১৫
|
|
উত্তর প্রদেশ
|
|
৬৯.১%
‘টেস্ট-ট্রেস-ট্রিট’ কৌশল অবলম্বন করে প্রতিদিন নমুনা পরীক্ষা বাড়ানো হচ্ছে। গত ২৪ ঘন্টায় ২,২৯,৫৮৮ টি নমুনা পরীক্ষা হয়েছে, যার পরিমাণ দৈনিক হিসেবে সর্বোচ্চ। এ পর্যন্ত দেশে মোট ৯০,৫৬,১৭৩টি নমুনার পরীক্ষা হয়েছে।
নমুনা পরীক্ষা করার জন্য দেশে পরীক্ষাগারের সংখ্যা বৃদ্ধি করার উদ্যোগ অব্যাহত। সরকারী পরীক্ষাগার ৭৬৪টি ও বেসরকারি পরীক্ষাগার ২৯৭টি ౼অর্থাৎ মোট ১০৬৫টি পরীক্ষাগার এই মুহূর্তে দেশের নানা প্রান্তে রয়েছে। এর মধ্যে ৩৬৬টি সরকারী ও ২১২টি বেসরকারী পরীক্ষাগারে  রিয়েল টাইম পিসিআরের মাধ্যমে, ৩৭০টি সরকারি ও ২৮টি বেসরকারী পরীক্ষাগারে  ট্রুন্যাটের মাধ্যমে এবং ৩২টি সরকারি ও ৫৭টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB
(
বস্ত্রমন্ত্রক
কোভিড-১৯ রোগীদের চিকিৎসার জন্য স্বাস্থ্য কর্মীদের প্রয়োজনীয় কভারঅল উৎপাদন ক্ষমতা বেড়ে দৈনিক ১ লক্ষ হয়েছে; আজ পর্যন্ত মোট উৎপাদন প্রায় ১০ লক্ষ
নয়াদিল্লি, ২৬ এপ্রিল, ২০২০
কোভিড-১৯ রোগীদের চিকিৎসায় স্বাস্থ্য কর্মীদের প্রয়োজনীয় কভারঅল উৎপাদন ক্ষমতা দৈনিক বেড়ে হয়েছে ১ লক্ষেরও বেশি। কোভিড-১৯ প্রতিরোধে দেশে পার্সোনাল প্রোটেকশন ইক্যুইপমেন্ট সংক্রান্ত কভারঅল উৎপাদনে বেঙ্গালুরু গুরুত্বপূর্ণ হাব হয়ে উঠেছে। এই শহর থেকে দেশে মোট উৎপাদনের প্রায় ৫০ শতাংশ কভারঅল উৎপাদিত হচ্ছে। স্বাস্থ্য কর্মীদের জন্য সারা দেহ আচ্ছাদনের মতো সুরক্ষা সামগ্রী অত্যন্ত গুরুত্বপূর্ণ এবং এ ধরনের সামগ্রীর যথাযথ গুণমান বজায় রাখাও আবশ্যক। কেন্দ্রীয় স্বাস্থ্য ও পরিবার কল্যাণ মন্ত্রকের পক্ষ থেকে জারি করা কারিগরি বিশেষত্ব অনুযায়ী, বেসরকারি সংস্থা এইচএলএল লাইফ কেয়ার লিমিটেড হাসপাতাল ও স্বাস্থ্য কর্মীদের জন্য এ ধরনের সুরক্ষা সামগ্রী সংগ্রহের একমাত্র স্বীকৃত প্রতিষ্ঠান।
বেঙ্গালুরুর পাশাপাশি, পিপিই সংক্রান্ত কভারঅল কলকাতা সহ তিরুপুর, চেন্নাই, কোয়াম্বাটোর, আমেদাবাদ, বরোদা, লুধিয়ানা, দিল্লি, নয়ডা ও গুরুগ্রামে তৈরি করা হচ্ছে। আজ পর্যন্ত এ ধরনের কভারঅল উৎপাদনের মোট সংখ্যা ১০ লক্ষেরও বেশি।
গত জানুয়ারি মাসের শেষ সপ্তাহে বিশ্ব স্বাস্থ্য সংস্থার কারিগরি মান অনুযায়ী, যে ধরনের কভারঅল উৎপাদিত হয়, তার অধিকাংশই আমদানি হ’ত বিদেশ থেকে। কিন্তু যে কয়েকটি সংস্থা এ ধরনের সুরক্ষা সামগ্রী উৎপাদন করে, তাদের পক্ষ থেকে সরবরাহের ব্যাপারে অক্ষমতা প্রকাশের পর দেশেই এ ধরনের সামগ্রী উৎপাদন বৃদ্ধির ওপর জোর দেওয়া হয়।
এখনও পর্যন্ত দেশে ৪টি পরীক্ষাগার রয়েছে, যাদের কাছে কোভিড-১৯ এর জন্য প্রয়োজনীয় বডি কভারঅলের গুণগতমান যাচাই ও সেগুলির স্বীকৃতিদানের অনুমতি রয়েছে। এই সংস্থাগুলি হ’ল – কোয়াম্বাটোরের সাউথ ইন্ডিয়া টেক্সটাইলস্ রিসার্চ অ্যাসোসিয়েশন, গোয়ালিয়রের প্রতিরক্ষা গবেষণা ও উন্নয়ন প্রতিষ্ঠান এবং অর্ডন্যান্স ফ্যাক্টরি বোর্ডের ২টি উৎপাদন ইউনিট।
দেশে উৎপাদিত ব্যক্তিগত সুরক্ষা সামগ্রী পিপিই কিটগুলি চাহিদা অনুযায়ী রাজ্যগুলির কাছে পাঠানো হচ্ছে। স্বাস্থ্য ও পরিবার কল্যাণ মন্ত্রক সহ ফার্মাসিউটিক্যাল দপ্তর ও বস্ত্র মন্ত্রক এ ধরনের সুরক্ষা সামগ্রীর সরবরাহ-শৃঙ্খল অব্যাহত রাখতে, বাধা-বিপত্তি দূর করতে এবং প্রয়োজনীয় কাঁচামালের যোগান অব্যাহত রাখতে সংশ্লিষ্ট সকলের সঙ্গে নিরন্তর যোগাযোগ বজায় রেখে কাজ করে চলেছে।
(CG/BD/PPM/SB
রেলমন্ত্রক
শ্রী পি সি শর্মা রেল বোর্ডের সদস্য  হিসেবে দায়িত্ব গ্রহণ করলেন
নয়াদিল্লি, ১৬ অক্টোবর, ২০১৯
শ্রী পি সি শর্মা রেল বোর্ডের সদস্য  এবং পদাধিকারবলে সচিবের দায়িত্ব গ্রহণ করেছেন। ১১ই অক্টোবর থেকে তাঁর কার্যকালের মেয়াদ শুরু হয়েছে। শ্রী শর্মা এর আগে ২০১৮-র ২০ সেপ্টেম্বর থেকে গত ১০ই অক্টোবর পর্যন্ত কলকাতা মেট্রো রেলের জেনারেল ম্যানেজার পদে আসীন ছিলেন। তিনি ১৯৮১ ব্যাচের ইন্ডিয়ান রেলওয়েজ স্টোর্স সার্ভিসেস -এর আধিকারিক।
শ্রী পি সি শর্মা কর্মজীবনে মুম্বাইয়ের পশ্চিম রেলওয়ের প্রিন্সিপাল চিফ মেটিরিয়াল ম্যানেজার, কাপুরথালার রেল কোচ ফ্যাক্টরির চিফ মেটিরিয়াল ম্যানেজার, রেল বোর্ডের এক্সিকিউটিভ ডিরেক্টর সহ বিভিন্ন গুরুত্বপূর্ণ পদের দায়িত্ব সামলেছেন। ২০১৩ থেকে ২০১৫ সাল পর্যন্ত তিনি নানদেদ-এ ডিভিশনাল রেলওয়ে ম্যানেজারের দায়িত্ব সামলেছেন। উত্তর-পূর্ব রেলওয়ের গোরক্ষপুরে ১৯৮৩ সালে তিনি তাঁর কর্মজীবন শুরু করেন।
শ্রী শর্মা ২০০৮ সালে জার্মানি এবং অস্ট্রিয়ায় রোলিং স্টকের প্রযুক্তিগত উন্নয়ন সংক্রান্ত বিশেষ প্রশিক্ষণ এবং ২০১৭ সালে মার্কিন যুক্তরাষ্ট্রের পিটসবুর্গে সিএমইউ-তে অ্যাডভান্সড লিডারশিপ প্রোগ্রামে অংশগ্রহণ করেছিলেন।
CG/CB/DM
(Visitor Counter : 51
আয়ুষ
যোগ উৎসব নিয়ে বিশ্বজুড়ে আগ্রহ দেখা যাচ্ছে; লালকেল্লায় হাজার হাজার মানুষ যোগ উৎসবে অংশগ্রহণ করেছেন
নতুন দিল্লী, ০৭ এপ্রিল, ২০২২
বিশ্ব স্বাস্থ্য দিবস উপলক্ষে আয়ুষ মন্ত্রক আজ লালকেল্লায় বিখ্যাত ১৫ই আগস্ট ময়দানে যোগ উৎসবের আয়োজন করে। আন্তর্জাতিক যোগ দিবস শুরুর ৭৫ দিন আগে এই উৎসবের আয়োজন করা হয়। অনুষ্ঠানে লোকসভার অধ্যক্ষ শ্রী ওম বিড়লা প্রধান অতিথি হিসেবে উপস্থিত ছিলেন। এই উৎসবে বেশ কয়েকজন কেন্দ্রীয় মন্ত্রী, সাংসদ, বিভিন্ন রাষ্ট্রের রাষ্ট্রদূত, যোগগুরু, উচ্চ পদস্থ আধিকারিক ও স্বেচ্ছাসেবকরা অংশগ্রহণ করেন। এদের মধ্যে উল্লেখযোগ্য হলেন :
আয়ুষ, বন্দর, জাহাজ চলাচল ও জলপথ মন্ত্রী শ্রী সর্বানন্দ সোনওয়াল; পর্যটন, সংস্কৃতি ও উত্তর পূর্বাঞ্চল বিষয়ক মন্ত্রী শ্রী জি কিষান রেড্ডি; শ্রম ও কর্মসংস্থান, বন ও জলবায়ু পরিবর্তন মন্ত্রী শ্রী ভূপেন্দর যাদব; বিদেশ ও সংস্কৃতি দপ্তরের প্রতিমন্ত্রী শ্রীমতী মিনাক্ষী লেখী; শ্রম ও কর্মসংস্থান এবং পেট্রোলিয়াম ও প্রাকৃতিক গ্যাস দপ্তরের প্রতিমন্ত্রী শ্রী রামেশ্বর তেলি; বন্দর, জাহাজ চলাচল ও জলপথ দপ্তরের প্রতিমন্ত্রী শ্রী শান্তনু ঠাকুর। এছাড়াও যেসব সাংসদরা যোগ উৎসবে অংশগ্রহণ করেন তারা হলেন – জগদম্বিকা পাল, রাজেন্দ্র আগরওয়াল, সুনিতা দুগ্গল, মঙ্গলা সুরেশ আঙ্গারি, সি লালঠানথাঙ্গা, ফাংনন কোনয়াক, তপন কুমার গগৈ, রাজদীপ রায় এবং হরেন সিং বে। সুইডেন, হাঙ্গেরি, ভিয়েতনাম, মাদাগাসকার, ত্রিনিদাদ ও টোব্যাগো, ভেনিজুয়েলা, টোগো, পেরু, কিরগিজস্তান এবং জিম্বাবোয়ের দূতাবাসের রাষ্ট্রদূত এবং উর্ধতন আধিকারিকরাও উপস্থিত ছিলেন। প্রতিবছর ২১শে জুন বিশ্বজুড়ে আন্তর্জাতিক যোগ দিবস উদযাপিত হয়।
যোগ উৎসবে অংশগ্রহণকারীদের উদ্দেশে লোকসভার অধ্যক্ষ শ্রী ওম বিড়লা বলেন, ভারতের সমৃদ্ধ সাংস্কৃতিক ঐতিহ্যের প্রতীক হলো যোগ। তিনি যোগের গুরুত্বের কথা উল্লেখ করেন। শ্রী সর্বানন্দ সোনওয়াল বলেন, আজ বিশ্ব স্বাস্থ্য দিবসে ‘যোগ’ শরীর ও মনের মধ্যে সম্প্রীতি রচনা করছে। মন্ত্রী আরও জানান, আন্তর্জাতিক যোগ দিবসে দেশের ৭৫টি ঐতিহ্যশালী স্থানে যোগাভ্যাস করা হবে। প্রধানমন্ত্রী শ্রী নরেন্দ্র মোদীর ‘এক সূর্য এক বিশ্ব’ অভিযানকে সফল করে তুলতে এই উদ্যোগ। শ্রী সোনওয়াল এই উৎসবে অংশগ্রহণ করার জন্য সংশ্লিষ্ট সকলকে ধন্যবাদ জানিয়েছেন।
আজকের যোগ উৎসবে অভিন্ন যোগ প্রোটোকলের বিষয়ে আলোচনা হয়। যোগ নিদ্রা, প্রাণায়ম, ধ্যান ইত্যাদির গুরুত্বের কথা এই উৎসবে তুলে ধরা হয়েছে। আয়ুষ মন্ত্রকের সচিব বৈদ্য রাজেশ কোটেচা বলেন, যোগ আজ আন্তর্জাতিক ব্র্যান্ডে পরিণত হয়েছে। বিশ্বের প্রায় প্রতিটি দেশে যোগাচর্চা চলছে।
পরমার্থ নিকেতনের সভাপতি পূজ্য স্বামী চিদানন্দ সরস্বতী এবং লে-লাদাখের মহাবোধি আন্তর্জাতিক ধ্যান কেন্দ্রের প্রতিষ্ঠাতা ভিক্ষু সঙ্ঘসেনা অনুষ্ঠানে যোগ ব্যায়াম করে দেখান। এছাড়াও মোরারজি দেশাই ন্যাশনাল ইনস্টিটিউট অফ যোগের নির্দেশক ডঃ ঈশ্বর ভি বাসবরাড্ডির নেতৃত্বে সংস্থার বিশেষজ্ঞরা উৎসবে যোগ প্রদর্শন করেন। এরা ছাড়াও ৩ হাজার জন যোগ সাধক এই অনুষ্ঠানে অংশ নেন। আয়ুষ মন্ত্রক ছাড়াও মোরারজি দেশাই ন্যাশনাল ইনস্টিটিউট অফ যোগ সহ অন্যান্য যোগ প্রতিষ্ঠানগুলির সোশ্যাল মিডিয়া প্ল্যাটফর্মে পুরো অনুষ্ঠানটি সরাসরি সম্প্রচার করা হয়।
CG/CB/ SKD/
(Visitor Counter : 123
প্রধানমন্ত্রীরদপ্তর
স্বচ্ছ ভারত মিশন  দ্বিতীয় পর্যায়ের আওতায় উত্তর প্রদেশের সমস্ত গ্রাম ওডিএফ প্লাস মর্যাদা পাওয়ায় প্রধানমন্ত্রী প্রশংসা করেছেন
নয়াদিল্লি, ২৯ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী স্বচ্ছ ভারত মিশন  দ্বিতীয় পর্যায়ের আওতায় উত্তর প্রদেশের ১০০ শতাংশ গ্রাম ওডিএফ  প্লাস মর্যাদা পাওয়ায় প্রশংসা করেছেন।
উত্তর প্রদেশের মুখ্যমন্ত্রী শ্রী যোগী আদিত্যনাথ-এর এক্স মাধ্যমে করা একটি পোস্টের জবাবে প্রধানমন্ত্রী বলেছেন;
“অনেক অনেক অভিনন্দন! বাপু’র জন্মবার্ষিকীর ঠিক আগেই উত্তর প্রদেশের এই অভূতপূর্ব সাফল্য গোটা দেশকে অনুপ্রাণিত করবে। স্বচ্ছতার ক্ষেত্রে আমাদের নিরন্তর প্রয়াস নারীশক্তি সম্মানের পাশাপাশি আমাদের পরিবারের সকল সদস্যের স্বাস্থ্যের জন্য অত্যন্ত গুরুত্বপূর্ণ।”
PG/SS/NS
(
প্রধানমন্ত্রীরদপ্তর
নেপালে বিমান দুর্ঘটনায় জীবনহানিতে শোক জ্ঞাপন প্রধানমন্ত্রীর
নয়াদিল্লি, ১৫ জানুয়ারি, ২০২৩
নেপালে বিমান দুর্ঘটনায় জীবনহানিতে গভীর দুঃখ প্রকাশ করেছেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন;
“নেপালে ভয়াবহ বিমান দুর্ঘটনায় ভারতীয়রা সহ অনেক মূল্যবান জীবনহানিতে ব্যাথিত। এই দুঃখের মুহূর্তে আমার চিন্তা-ভাবনা ও প্রার্থনা স্বজনহারা পরিবারগুলির সঙ্গে রয়েছে।”
PG/AB/NS
(
প্রধানমন্ত্রীরদপ্তর
খেলো ইন্ডিয়া যুব গেমস্ - এ অংশগ্রহণকারীদের শুভেচ্ছা জানালেন প্রধানমন্ত্রী
নয়াদিল্লি, ০৯ জানুয়ারি, ২০১৯
প্রধানমন্ত্রী শ্রী নরেন্দ্র মোদী পুণেতে ‘খেলো ইন্ডিয়া যুব গেমস্’ - এ অংশগ্রহণকারী সকলকে শুভেচ্ছা জানিয়েছেন। বুধবার পুণেতে এই যুব ক্রীড়া শুরু হয়েছে।
শুভেচ্ছা বার্তায় প্রধানমন্ত্রী বলেছেন, “আজ থেকে শুরু হওয়া খেলো ইন্ডিয়া যুব গেমস্-এ অংশ নেওয়া সকল ক্ষুদে বন্ধুদের আমার শুভেচ্ছা জানাই। এই প্রতিযোগিতায় সেরা ক্রীড়া নৈপুণ্যগুলি ফুটে উঠুক এবং যুবকদেরকে তাঁদের ক্রীড়া স্বপ্নগুলি পূরণে এই গেমস্ এক আদর্শ মঞ্চ প্রদান করুক।
আরও বেশি খেলাধূলা, আরও ভালো সুস্বাস্থ্য এবং এক কর্মক্ষম জাতি! আর মাত্র পাঁচ মিনিট এই প্রয়াস দেশের মানুষের দৈহিক ভারসাম্য আরও বৃদ্ধি করবে। বিশিষ্ট অ্যাথলিটরা নিজেদের অভিজ্ঞতার কথা ভাগ করে নেওয়ার পাশাপাশি, মাঠে আরও বেশি পরিশ্রম করছেন দেখে ভালো লাগছে”।
CG/BD/SB
(Visitor Counter : 90